Elisa Kirja -logo
Entinen ikoni
**Elisa Kirja** on suomalainen, Elisa Oyj:n tuottama e-kirja- ja äänikirjapalvelu. Elisa Kirjassa on laajin valikoima suomalaista kirjallisuutta sähköisessä muodossa. Palvelusta saa lisäksi ruotsin- ja englanninkielistä kirjallisuutta. Teoksia Elisa Kirjassa on yhteensä yli 10 000. Valikoimaan kuuluu monipuolisesti erilaista kirjallisuutta, muun muassa kauno- ja tietokirjallisuutta, runoja, lehtiä ja sarjakuvia.

Elisa Kirja oli loppuvuonna 2018 markkinajohtaja Suomessa myydyissä sähköisissä kirjoissa, sen osuus markkinoista oli 36 %.

Historia
--------

Elisa Kirja on perustettu vuonna 2010. Alun perin kyseessä oli pelkästään äänikirjoja tarjoava palvelu. Vuodesta 2011 lähtien siellä on myyty myös e-kirjoja. Vuonna 2012 Elisa Kirjan valikoimaan tuli kuvaäänikirjat, joka on Elisa Kirjan oma formaatti. Kuvaäänikirjoissa yhdistyy kuvitus ja kertojan ääni, ja se on sopiva erityisesti lastenkirjoille.

Elisa Kirja oli loppuvuonna 2018 markkinajohtaja Suomessa myydyissä sähköisissä kirjoissa, sen osuus markkinoista oli 36 % kun seuraavaksi suurimmilla BookBeatilla ja Storytelillä osuudet olivat 24 % ja 12 %. Vuoden suosituin kirja oli Kari Hotakaisen Tuntematon Kimi Räikkönen.

Elisa Kirjan tarjonta
---------------------

Elisa Kirjan tarjontaan kuuluu paljon ilmaisia klassikoita, joita voi ladata vapaasti, koska tekijänoikeudet ovat vanhentuneet. Ilmaisia klassikoita on palvelussa yli 300. Valikoimassa on lisäksi kirjoja, joita saa ainoastaan sähköisessä muodossa tai jotka ovat Elisa Kirjassa yksinoikeudella. Elisa on tiettävästi Suomen suurin e-kirjojen kauppias.

Elisa Kirja kuukausitilauksessa on kaksi vaihtoehtoa. Elisa Kirja Premium tai Elisa Kirja Mini. Elisa Kirja Premium sisältää 110 tuntia kuuntelu- ja lukuaikaa kuukaudessa, Elisa Kirja Mini 20 tuntia kuuntelu- ja lukuaikaa kuukaudessa.

Elisa Kirjassa myydään EPUB- ja PDF-muodossa olevia kirjoja. Äänikirjat ovat MP3-muodossa. Kaikkia Elisa Kirjasta ostettuja e-kirjoja voi lukea Android- ja Apple-laitteet Elisa Kirja -sovelluksella, Adobe Digital Editions -ohjelmaa käyttäen tietokoneella sekä kaikilla lukulaitteilla, jotka tukevat Adoben DRM-tekniikkaa. Äänikirjoja voi kuunnella myös esimerkiksi MP3-soittimella tai puhelimella. Applen laitteet ovat suosituimpia; noin 70% lukijoista käyttää iPadia.

Elisa Kirja -sovellus
---------------------

Elisa Kirja tarjoaa kirjakauppansa lisäksi e- ja äänikirjojen lukemiseen kehitetyn sovelluksen Android- tai iOS-käyttöjärjestelmää käyttäville laitteille (esimerkiksi Samsungin valmistamille tableteille tai iPhone-älypuhelimille). Elisa Kirja -sovelluksella voi lukea e-kirjoja, kuunnella äänikirjoja ja Android-sovelluksella voi lisäksi ostaa kirjoja suoraan sovelluksella. Windows Phone -älypuhelimille on saatavilla äänikirjasovellus, jolla ei kuitenkaan voi lukea e-kirjoja. Sovellus toimii käyttäjän kirjahyllynä, joka kulkee mukana kaikkialle. Sovelluksen voi ladata ilmaiseksi Google Play -kaupasta tai App Storesta.

Kirjoita itse -palvelu
----------------------

Keväällä 2013 Elisa Kirja julkisti uuden omakustannepalvelun. Kirjoita itse -palvelun kautta kuka tahansa voi julkaista oman kirjallisen teoksensa sähköisessä muodossa ilmaiseksi. Elisa Kirja ottaa vastaan kaiken tyylisiä teoksia ja julkaisee kaikki käsikirjoitukset, jotka eivät ole esimerkiksi laittomia tai herjaavia, kenenkään kunniaa, yksityisyyttä tai oikeuksia loukkaavaa, ja johon kirjailijalla on kaikki oikeudet.

Lähteet
-------

1. 1 2  Tervetuloa Elisa Kirja -palveluun *kirja.elisa.fi*. Web Archive.  Arkistoitu 1.10.2013. Viitattu 31.7.2013.
2. 1 2 3  "Ei vitsi", ajatteli Mika Hartio, kun löysi e-kirjat – uusi ilmiö houkuttelee myös nuorempia miehiä kirjojen pariin *Yle Uutiset*. Viitattu 5.4.2019.
3. ↑  Elisa lanseeraa uuden kirjapalvelun osoitteessa elisa.fi/kirja *taloussanomat.fi*. Web Archive.  Arkistoitu 24.9.2015. Viitattu 10.3.2023.
4. ↑   Uudenlainen tapa lukea lapsen kanssa: Elämyksellinen Eero-lastenkirjasarja Elisa Kirja –palvelussa *Tiedotteet*.  4.10.2012. Elisa Oyj. Viitattu 31.7.2013.
5. ↑  Projekti Lönnrotin kirjaklassikot heräävät eloon Elisa Kirja -palvelussa *Tiedotteet*.  28.2.2013. Viitattu 31.7.2013.
6. 1 2  Lehto, Tero: Applen iPad jyrää e-kirjoissa Suomessa. Suomi on yhä e-kirjojen takapajula *3T*.  11.4.2013.  Arkistoitu 23.5.2013. Viitattu 31.7.2013.
7. ↑  Elisa Kirja -sovellus tabletteihin ja älypuhelimiin *kirja.elisa.fi*. Viitattu 31.7.2013.
8. ↑  Elisa Kirja Kirjoita itse *kirjoitaitse.fi*.  Arkistoitu 17.7.2013. Viitattu 31.7.2013.

Aiheesta muualla
----------------

* Elisa Kirja
* Kirjoita itse (Arkistoitu – Internet Archive)
* Elisa Kirja -sovellus Google Playssä
* Elisa Kirja -sovellus App Storessa
* Elisa Kirja -sovellus Windows Phonessa